আরও শক্তিশালী, নতুন দু’টি জাহাজ যুক্ত হল ভারতীয় নৌবাহিনীতে

ওয়েব ডেস্ক: ভারত এখন আরও শক্তিশালী। মঙ্গলবার নতুন দু’টি জাহাজ যুক্ত হল ভারতীয় নৌবাহিনীতে (Indian Navy)। এদিন প্রতিরক্ষামন্ত্রী রাজনাথ সিং এবং নৌবাহিনীর শীর্ষ অধিকর্তাদের উপস্থিতিতে এই আইএনএস হিমগিরি এবং আইএনএস নীলগিরি (Nilgiri Frigates) নামের দু’টি জাহাজকে কমিশন দেওয়া হল।

মঙ্গলবার প্রতিরক্ষা মন্ত্রী রাজনাথ সিংয়ের সভাপতিত্বে অন্ধ্রপ্রদেশের বিশাখাপত্তনম বন্দরে ২ টি নীলগিরি ক্লাসের স্টিলথ ফ্রিগেট, আইএনএস উদয়গিরি এবং আইএনএস হিমগিরি ভারতীয় নৌবাহিনীতে অন্তর্ভুক্ত করা হয়েছে। এই দুটি যুদ্ধজাহাজ প্রজেক্ট ১৭ আলফা (পি-১৭এ)-র অংশ। এই যুদ্ধ জাহাজগুলির অন্তর্ভুক্তির পর, ভারতীয় নৌবাহিনীর শক্তি আরও বৃদ্ধি পেয়েছে। উল্লেখযোগ্য বিষয় হল, এর ফলে ভারতীয় নৌবাহিনী সমুদ্রে কেবল পাকিস্তানের মোকাবিলাই করবে না, বরং ভারত মহাসাগরের মধ্য দিয়ে যাওয়া গ্লোবাল শিপিং লাইন এবং ভারতীয় এনার্জি ট্রেডের রুটগুলিকেও সুরক্ষিত করবে। দু’টি জাহাজের ৭৫ শতাংশেরও বেশি দেশীয় সামগ্রীতে তৈরি হয়েছে বলে জানা গিয়েছে।

আরও পড়ুন: ভরা বর্ষায় এ কী ঘটল লাদাখে! তড়িঘড়ি সতর্ক হল প্রশাসন

ভারতের দু’টি প্রধান জাহাজ নির্মাণ সংস্থার তৈরি দু’টি জাহাজের একই দিনে বাহিনীতে যুক্ত হওয়ার ঘটনা বিরল। উল্লেখ্য, আইএনএস হিমগিরি তৈরি করেছে কলকাতার গার্ডেনরিচ জাহাজ নির্মাণ সংস্থা। অন্যদিকে আইএনএস নীলগিরি তৈরি করেছে মুম্বইয়ের মাজাগান বন্দর জাহাজ নির্মাণ সংস্থা।

অন্য খবর দেখুন